Ez a licenc a Visual Studio Code termékre vonatkozik. A Visual Studio Code forráskódja elérhető a https://github.com/Microsoft/vscode oldalon, az MIT licencszerződés szerint, a https://github.com/microsoft/vscode/blob/main/LICENSE.txt részben. A licencről további információ a GYIK oldalon található: https://code.visualstudio.com/docs/supporting/faq.
LICENCFELTÉTELEK MICROSOFT SZOFTVERHEZ
MICROSOFT VISUAL STUDIO CODE
A jelen licencfeltételek szerződést képeznek Ön és a Microsoft Corporation (vagy az Ön lakhelyétől függően annak egy társvállalata) között. A feltételek a fent megnevezett szoftverre vonatkoznak. A feltételek a szoftverhez tartozó bármely Microsoft-szolgáltatásra és frissítésre is alkalmazandók, kivéve, ha ezeket az elemeket más feltételek kísérik.
HA ELFOGADJA A JELEN LICENCFELTÉTELEKET, AKKOR ÖN AZ ALÁBB ISMERTETETT JOGOKKAL RENDELKEZIK.
1.	TELEPÍTÉSI ÉS HASZNÁLATI JOGOK.
a.	Általános információk. A szoftver tetszőleges számú példányát felhasználhatja az alkalmazások tesztelésére és fejlesztésére, beleértve a belső vállalati hálózatban való használatot.
b.	Demó használat. A fent engedélyezett használatok magukban foglalják a szoftverek használatát az Ön alkalmazásainak bemutatása vonatkozásában.
c.	Harmadikfél-összetevők. A szoftver tartalmazhat olyan, harmadik féltől származó összetevőket, amelyekre – a szoftverhez kapott Harmadik féltől származó programkóddal kapcsolatos értesítésekben leírtak szerint – különálló jogi nyilatkozatok vagy szerződések vonatkoznak. 
d.	Bővítmények. A szoftver lehetőséget nyújt Önnek a Microsoft és harmadik felek szoftvercsomagjainak letöltésére a bővítmények piacteréről vagy csomagkezelőitől. Ezekre a csomagokra saját licencfeltételeik vonatkoznak, nem pedig a jelen szerződés. A Microsoft nem terjeszt, nem ad licencel és nem biztosít szavatosságot semmilyen, harmadik féltől származó csomagot illetően. A bővítmények piacterének elérésével vagy használatával Ön beleegyezik a bővítmények piacterének feltételeibe, amelyek itt találhatók: https://aka.ms/VSMarketplace-ToU. 
2.	ADATOK.  
a.	ADATGYŰJTÉS. A szoftver adatokat gyűjthet önről és a szoftver Ön általi használatáról, és ezeket elküldheti a Microsoftnak. A Microsoft ezeket az adatokat szolgáltatások nyújtására és termékeinek és szolgáltatásainak továbbfejlesztésére felhasználhatja. Ön néhány, de nem az összes használatot lemondhatja az itt található termékdokumentációnak megfelelően: https://code.visualstudio.com/docs/supporting/faq#_how-to-disable-telemetry-reporting. Előfordulhat, hogy a szoftverben találhatók bizonyos funkciók, amelyek lehetővé teszik Ön és a Microsoft számára az Ön alkalmazásai felhasználóitól származó adatok gyűjtését. Amennyiben Ön ezen funkciókat használja, meg kell felelnie a vonatkozó jogszabályok előírásainak, ideértve az Ön alkalmazásai felhasználóinak szóló megfelelő értesítéseket, és köteles átadni a Microsoft adatvédelmi nyilatkozatának másolatát. Adatvédelmi nyilatkozatunk elérhető itt: https://go.microsoft.com/fwlink/?LinkID=824704. Az adatgyűjtésről és használatról további információkat a segítségnyújtási dokumentációban és az adatvédelmi nyilatkozatunkban találhat meg. Azzal, hogy használja a szoftvert, Ön elfogadja ezt a gyakorlatot.
b.	Személyes Adatok kezelése. Addig a mértékig, amíg a Microsoft a szoftver nyújtásával kapcsolatos személyes adatok feldolgozója vagy személyes adatokat feldolgozó alvállalkozó, az Online Szolgáltatások Feltételei szerint a Microsoft 2018. május 25-től kezdődően minden ügyfele felé vállalja az Európai Unió általános adatvédelmi rendelete feltételeinek betartását, lásd https://github.com/microsoft/vscode/issues/136167#event-5639963052.
3.	FRISSÍTÉSEK.  A szoftver rendszeresen ellenőrizheti, hogy elérhetők-e frissítések, és letöltheti és telepítheti a frissítéseket. Ön frissítéseket kizárólag a Microsofttól vagy hivatalos forrásokból szerezhet be. Előfordulhat, hogy a frissítések biztosításához a Microsoftnak frissítenie kell az Ön rendszerét. Ön vállalja, hogy minden további értesítés nélkül fogadja az ilyen automatikus frissítéseket. Előfordulhat, hogy a frissítések nem tartalmazzák vagy nem támogatják az összes meglévő szoftverfunkciót, szolgáltatást, illetve perifériaeszközt. Ha nem kíván automatikus frissítéseket kapni, kikapcsolhatja azokat a következő dokumentációban található útmutatások követésével: https://go.microsoft.com/fwlink/?LinkID=616397.
4.	VISSZAJELZÉS. Ha Ön visszajelzést ad a Microsoftnak a szoftverről, Ön díjmentesen jogot biztosít a Microsoftnak arra, hogy az bármely módon és bármely célból használja, megossza vagy kereskedelmileg hasznosítsa az Ön visszajelzését. Ön nem küldhet olyan visszajelzést, amelyre vonatkozó licencfeltételek értelmében a Microsoft köteles lenne harmadik félnek licencbe adni saját szoftverét vagy dokumentációját azért, mert a szoftver vagy dokumentáció magában foglalja az Ön visszajelzését. Ezek a rendelkezések a jelen szerződés érvényességének lejárta után is hatályban maradnak.
5.	A LICENC TERJEDELME. Ez a licenc a Visual Studio Code termékre vonatkozik. A Visual Studio Code forráskódja elérhető itt: https://github.com/Microsoft/vscode az MIT licencszerződés szerint. Ön csak a szoftver licencét szerezte meg, a tulajdonjogát nem. A jelen szerződés csupán bizonyos jogokat biztosít Önnek a szoftver használatára. A Microsoft minden egyéb jogot fenntart. Feltéve, hogy az alkalmazandó jogszabályok e korlátozások ellenében nem biztosítanak Önnek több jogot, Ön a szoftvert csak a jelen szerződésben kifejezetten engedélyezett módon használhatja. Ennek során Önnek be kell tartania a szoftver minden olyan technikai korlátozását, amely annak csak meghatározott módokon történő használatát teszi lehetővé. Ön
•	nem fordíthatja vissza, fejtheti vissza vagy nyerheti vissza a szoftver forráskódját, és nem kísérelheti meg más módon előállítani azt, kivéve, ha ezt egy harmadik fél bizonyos, a szoftver részét képező nyílt forráskódú összetevők használatára vonatkozó licencfeltételei lehetővé teszik, és akkor is kizárólag az engedélyezett mértékig; 
•	nem távolíthatja el, nem minimalizálhatja, nem blokkolhatja és nem módosíthatja a Microsoft vagy a Microsoft szállítóinak szoftverben foglalt értesítéseit;
•	nem használhatja a szoftvert semmiféle törvénybe ütköző módon;
•	nem oszthatja meg, nem teheti közzé, nem adhatja bérbe és nem adhatja lízingbe a szoftvert, és a szoftvert nem kínálhatja fel másoknak használatra különálló ajánlatként.
6.	TERMÉKTÁMOGATÁSI SZOLGÁLTATÁSOK. Mivel ez a szoftver „adott állapotban” áll rendelkezésre, lehet, hogy nem nyújtunk hozzá terméktámogatási szolgáltatást.
7.	A SZERZŐDÉS TELJESSÉGE. A jelen szerződés, valamint a kiegészítések, a frissítések, az internetalapú szolgáltatások és az Ön által használt támogatási szolgáltatások feltételei együttesen alkotják a szoftverre és a támogatási szolgáltatásokra vonatkozó teljes megállapodást.
8.	EXPORTKORLÁTOZÁSOK. Ön köteles betartani a szoftverre vonatkozó, a végfelhasználás helyét, a végfelhasználókat és a végfelhasználást illető korlátozásokat tartalmazó valamennyi belföldi és nemzetközi jogszabályt és előírást. Az exportkorlátozásokról további tájékoztatás www.microsoft.com/exporting webhelyen található.
9.	ALKALMAZANDÓ JOG. Ha Ön a szoftvert az Amerikai Egyesült Államokban szerezte be, akkor a jelen szerződés értelmezése, valamint a jelen szerződés megsértésével kapcsolatos igények tekintetében Washington állam jogszabályai alkalmazandók, minden más igény esetében pedig az Ön lakhelye szerinti állam jogszabályai alkalmazandók. Ha a szoftvert bármely más országban szerezte be, az adott ország törvényei az irányadók.
10.	FOGYASZTÓI JOGOK; REGIONÁLIS ELTÉRÉSEK. A jelen szerződés bizonyos jogokat határoz meg. Előfordulhat, hogy az Ön államának vagy országának törvényei más jogokat is biztosítanak Önnek, ideértve a fogyasztói jogokat is. A Microsofttal fennálló kapcsolatán kívül Önt azzal a féllel szemben is megillethetik bizonyos jogok, amelytől a szoftvert beszerezte. A jelen szerződés nem módosítja az ilyen jogokat, ha az állam vagy az ország törvényei ezt nem engedik meg. Ha például Ön a szoftvert az alábbi térségek valamelyikében szerezte be, vagy ha kötelezően alkalmazandók országspecifikus jogszabályok, akkor Önre a következő rendelkezések alkalmazandók:
a)	Ausztráliában. Önt az ausztrál fogyasztóvédelmi törvény értelmében kötelező garanciák illetik meg, és a jelen szerződésnek nem célja e jogainak csorbítása.
b)	Kanadában. Ha Ön Kanadában szerezte be a szoftvert, leállíthatja a frissítéseket, ha letiltja az automatikus frissítés funkciót, ha eszközén megszakítja az internetkapcsolatot (de ha és amikor ismételten csatlakozik, a szoftver folytatja a frissítések keresését és telepítését), vagy ha eltávolítja a szoftvert. Azt, hogy az Ön konkrét eszköze, illetve szoftvere esetében miként kell kikapcsolni a frissítéseket, a termék dokumentációja (ha van ilyen) ismerteti.
c)	Németországban és Ausztriában.
(i)	Szavatosság. A megfelelően licencelt szoftver alapvetően a szoftverhez mellékelt Microsoft-dokumentációban foglaltaknak megfelelően fog működni. A Microsoft azonban nem nyújt szerződéses garanciát a licencelt szoftverhez kapcsolódóan.
(ii)	A felelősség korlátozása. Szándékos magatartás, súlyos gondatlanság, a Termékfelelősségi Törvényen alapuló igények, valamint halál, személyi vagy fizikai sérülés esetén a Microsoft a törvényi szabályoknak megfelelően tartozik felelősséggel.
Az előző (ii) pont alapján a Microsoft csak akkor tartozik felelősséggel a kismértékű gondatlanságért, ha a Microsoft olyan lényeges szerződési kötelezettségeit szegi meg, amelyek teljesítése elősegíti a jelen szerződés rendelkezéseinek betartását, amelyek megszegése veszélyezteti a jelen szerződés célját, és amelyek betartásában egy fél folyamatosan bízhat (úgynevezett „sarkalatos kötelezettségek”). A kismértékű gondatlanság egyéb eseteiben a Microsoft nem felelős a kismértékű gondatlanságért.
11.	SZAVATOSSÁG KIZÁRÁSA. A licenc az „adott állapotú” szoftverhez biztosít Önnek jogokat. Ön a szoftvert saját felelősségére használja. A Microsoft nem nyújt semmiféle kifejezett szavatosságot, garanciát vagy feltételt. A Microsoft ezúton a helyi jogszabályok által megengedett legnagyobb mértékben kizár bármiféle, a forgalmazhatóságra, illetve az adott célra való alkalmasságra és a jogbitorlás-mentességre vonatkozó vélelmezett szavatosságot.
12.	KÁRTÉRÍTÉSI FELELŐSSÉG KIZÁRÁSA ÉS KORLÁTOZÁSA. A Microsofttól és annak szállítóitól csak közvetlen kár esetén, 5,00 USD erejéig kaphat kártérítést. Ön nem kaphat kártérítést semmiféle egyéb kárért, beleértve a következményi, az üzleti haszon elmaradásából eredő, a rendkívüli, a közvetett és a véletlenszerű károkat is.
Ez a korlátozás vonatkozik (a) a szoftverrel, szolgáltatásokkal, harmadik fél webhelyén található tartalommal (beleértve a kódot is) vagy harmadik fél alkalmazásával kapcsolatos bármely ügyre, valamint (b) a szerződésszegéssel, a szavatossági, garanciális kötelezettségek vagy feltételek megszegésével, az objektív felelősséggel, a hanyagsággal vagy más, szerződésen kívüli károkozással kapcsolatos és bármilyen egyéb igényre, minden esetben az alkalmazandó jogszabályok által megengedett legnagyobb mértékben.
A korlátozás akkor is érvényes, ha a Microsoft tudott, vagy ha a Microsoftnak tudnia kellett volna az ilyen károk bekövetkezésének lehetőségéről. Előfordulhat, hogy a fenti korlátozás nem vonatkozik Önre, mert az Ön állama, illetve országa nem engedi meg a véletlenszerű, a következményi vagy egyéb károkért viselendő felelősség kizárását vagy korlátozását.
EULA ID: Visual Studio Code 14 November 2018